b'\n_START_ARTICLE_\nSweet Track\n_START_SECTION_\nLega\n_START_PARAGRAPH_\nNa za\xc4\x8detku 4. tiso\xc4\x8dletja pred na\xc5\xa1im \xc5\xa1tetjem se je vila med otokom pri Westhayju in visokim grebenom pri Shapwicku blizu reke Brue. Skupina gomil pri Westhayju ozna\xc4\x8duje kraj, kjer so bila prazgodovinska koli\xc5\xa1\xc4\x8da, ki so bila verjetno podobna koli\xc5\xa1\xc4\x8dem iz \xc5\xbeelezne dobe v vasi Glastonbury Lake Village v bli\xc5\xbeini Godneyja. _NEWLINE_V bli\xc5\xbeini so odkrili ostanke podobnih poti, ki so povezovale naselja na \xc5\xa1oti\xc5\xa1\xc4\x8du, kot so: Honeygore, Abbotts Way, Bells, Bakers, Westhay in Nidons. Obmo\xc4\x8dja v bli\xc5\xbeini jezera Meare Pool dokazujejo, da je bil namen poti la\xc5\xbeje potovanje med naselji. Preiskava je pokazala, da je bila pot zgrajena s poseganjem v dvignjeno \xc5\xa1oti\xc5\xa1\xc4\x8de, \xc5\xa1e posebej v subatlantskem podnebnem obdobju \xe2\x80\x93 holocen (1. tiso\xc4\x8dletje pred na\xc5\xa1im \xc5\xa1tetjem), jedro vzor\xc4\x8denja pa ka\xc5\xbee, da je napolnjena z najmanj dvema metroma blata._NEWLINE_Dve vasi ob jezeru Meare sta verjetno ostanek mnogih struktur, ki so bile postavljene na povr\xc5\xa1ini suhe \xc5\xa1ote, kot so \xc5\xa1otori, ov\xc4\x8dje ograde in protivetrne za\xc5\xa1\xc4\x8dite. Glina se je kasneje raz\xc5\xa1irila \xc4\x8dez \xc5\xa1oto in zagotavljala mo\xc5\xbenosti za naselitev, obrt in gibanje, na nekaterih podro\xc4\x8djih so debelej\xc5\xa1i sloji gline omogo\xc4\x8dili gradnjo dimnikov iz gline ali kamna.\n_START_SECTION_\nOdkritje in raziskave\n_START_PARAGRAPH_\nPot je bila odkrita leta 1970 med izkopavanji \xc5\xa1ote in je dobila ime po najditelju Rayu Sweetu. Dru\xc5\xbeba je delala za dru\xc5\xbebo E. J. Godwina in je poslala del deske Johnu Colsu, asistentu arheologije na cambri\xc5\xa1ki univerzi, ki je \xc5\xbee izkopaval pri bli\xc5\xbenjih poteh. Colsovo zanimanje za poti ga je pripeljalo v Somerset, kjer je bil od leta 1973 do 1989. Potrebna je bila vrsta lokalnih arheolo\xc5\xa1kih dejavnosti, s katerimi so potrdili gospodarski in geografski pomen razli\xc4\x8dnih poti iz 3. in 1. tiso\xc4\x8dletja pred na\xc5\xa1im \xc5\xa1tetjem. Delo je bilo priznano leta 1996, ko so dobili nagrado Dr\xc5\xbeavne kemi\xc4\x8dne industrije (Imperial Chemical Industries, ICI) za najbolj\xc5\xa1i arheolo\xc5\xa1ki projekt  in leta 2006 nagrado evropske arheolo\xc5\xa1ke dedi\xc5\xa1\xc4\x8dine (European Archaeological Heritage Prize)._NEWLINE_Dendrokronologija, datacija lesa, je omogo\xc4\x8dila natan\xc4\x8dno datiranje poti, ki ka\xc5\xbee, da je bila zgrajena leta 3807 in 3806 pred na\xc5\xa1im \xc5\xa1tetjem. To je pomenilo, da je bila do odkritja 6000 let stare vozne poti v Plumsteadu, v bli\xc5\xbeini Belmar\xc5\xa1kih zaporov leta 2009, najstarej\xc5\xa1a pot na svetu._NEWLINE_Les, uporabljen za gradnjo, je uvr\xc5\xa1\xc4\x8den med fosilizirani les, ime za les (iz katerega koli vira), ki je bil dalj \xc4\x8dasa (v\xc4\x8dasih tudi ve\xc4\x8d sto tiso\xc4\x8d let) pokopan v \xc5\xa1otnih barjih in je nastal z gnitjem v kislih in anaerobnih razmerah. Tak les je obi\xc4\x8dajno obarvan rjavo s tanini, raztopljenimi v kisli vodi, in ka\xc5\xbee zgodnjo stopnjo fosilizacije._NEWLINE_Leta 1973 je bila ob poti najdena \xc5\xbeadeitna sekira.  Ena od ve\xc4\x8d kot 100 podobnih sekir, najdenih v Veliki Britaniji in na Irskem, ka\xc5\xbee, da je bila to obredna sekira. Radiokarbonska datacija \xc5\xa1ote, v kateri je bila odkrita sekira, ka\xc5\xbee, da je bila odlo\xc5\xbeena okoli 3200 pred na\xc5\xa1im \xc5\xa1tetjem. Na\xc5\xa1li so \xc5\xa1e druge lesene predmete, kot so: vesla, posoda, pu\xc5\xa1\xc4\x8dice, deli lokov, kovinska sekira, palice, kramp, glavnik, gumb in del \xc5\xbelice. Najdbe so izdelane iz kresilnega kamna, osti in raznih kristalnih kamnov. _NEWLINE_Geofizikalni pregled obmo\xc4\x8dja je leta 2008 pokazal nejasne podatke magnetometra; les lahko vpliva na hidrologijo \xc5\xa1ote, povzro\xc4\x8di izgubo ali zbirko mineralov v porah vode in \xc5\xa1otni matriki.\n_START_SECTION_\nGraditelji\n_START_PARAGRAPH_\nPoti so zgradili neolitski kmetje, ki so kolonizirali povr\xc5\xa1ino, okoli 3900 pred na\xc5\xa1im \xc5\xa1tetjem. Dokazano je, da so bili med gradnjo dobro organizirani in urejeni. Prebivalci so kr\xc4\x8dili gozdove, da bi ustvarili pa\xc5\xa1nike in polja. Pozimi so poplavljena obmo\xc4\x8dja omogo\xc4\x8dala ribolov, lov, iskanje hrane. Poleti so bila su\xc5\xa1na obmo\xc4\x8dja travnata, da so lahko pasli govedo in ovce, trsje, grmovje in les so uporabljali za gradnjo, bilo je veliko divjih \xc5\xbeivali, ptic, sadja in semen. Da bi dosegli otoke v barju, so se lotili skupnih dejavnosti, potrebnih zaradi zalog lesa in gradnje voznih poti, ki so jih verjetno gradili, ko so bile vode najni\xc5\xbeje.\n_START_SECTION_\nKonstrukcija\n_START_PARAGRAPH_\nPot je sestavljena prete\xc5\xbeno iz povezanih hrastovih desk s prekri\xc5\xbeanimi kljukicami jesena, hrasta in lipe, zapi\xc4\x8denimi v spodaj le\xc5\xbee\xc4\x8do \xc5\xa1oto. Deske, ki so bili \xc5\xa1iroke do 40 cm, dolge 3 m in debele manj kot 5 cm, so bile izrezane iz dreves, starih do 400 let, imele so en meter v premeru, podrtih po delih z uporabo kamnite sekire, lesene zagozde in lesenega kladiva. Dol\xc5\xbeina, ravnost in pomanjkanje vilic ali vej na kljukicah ka\xc5\xbeejo, da so bili odvzeti iz panja. Vzdol\xc5\xbene tirnice do 6,1 metra dolge in 7,6 cm v premeru, so bile sestavljene ve\xc4\x8dinoma iz leske in jel\xc5\xa1e. Deske so bile postavljene vzdol\xc5\xbe oblike X, da je nastal hodnik. Na nekaterih mestih so bile tirnice postavljene na vrhu in so ustvarile hodnik. Nekatere deske so nato stabilizirali s tanko, navpi\xc4\x8dno leseno kljukico skozi luknje, razrezane blizu konca deske in zabite v \xc5\xa1oto, v\xc4\x8dasih glino. Na ju\xc5\xbenem koncu gradnje so bila uporabljena manj\xc5\xa1a drevesa in deske, razdeljene po zrnavosti, da so izkoristili celoten premer debla. Prav tako so bili ugotovljeni deli drugih drevesnih vrst: ileks, vrba, topol, dren, br\xc5\xa1ljan, breza in jablana._NEWLINE_Poselitev mokri\xc5\xa1\xc4\x8d pomeni, da so morale biti sestavine poti monta\xc5\xbene, preden so jih sestavili na kraju samem, \xc4\x8deprav lesni sekanci ka\xc5\xbeejo, da je bilo nekaj obrezovanja tudi na kraju samem. Pot je bila zgrajena iz pribli\xc5\xbeno 200.000 kilogramov lesa.\n_START_SECTION_\nZa\xc5\xa1\xc4\x8dita\n_START_PARAGRAPH_\nVe\xc4\x8dina poti je ostala na prvotnem kraju in je zdaj na obmo\xc4\x8dju Shapwick Heatha, ki je posebnega znanstvenega pomena in naravni rezervat. Ko je zemlji\xc5\xa1\xc4\x8de kupil National Heritage Memorial Fund ter po vgradnji \xc4\x8drpanja vode in razdelitvenega sistema vzdol\xc5\xbe 500-metrskega odseka, nekaj sto metrov dol\xc5\xbeine poti zdaj dejavno ohranjajo. Ohranjanje arheolo\xc5\xa1kih ostankov mokri\xc5\xa1\xc4\x8d (to je ohranjanje visoke vode in nasi\xc4\x8denja) je redka. Del 500-metrskega odseka, ki le\xc5\xbei na zemlji\xc5\xa1\xc4\x8du, ki je v lasti Sveta za ohranjanje narave (Nature Conservancy Council), je obdan z nasipom iz gline, da se prepre\xc4\x8di odtekanje na ni\xc5\xbeja polja \xc5\xa1ote, vodostaj redno spremljajo._NEWLINE_Del poti na zemlji\xc5\xa1\xc4\x8du, ki je v lasti dru\xc5\xbebe Fisons (ki pridobiva \xc5\xa1oto na obmo\xc4\x8dju), je bil podarjen Britanskemu muzeju v Londonu. \xc4\x8ceprav je ta kratek odsek lahko vzorec za namene prikaza, je zdaj v nadzorovanih razmerah shranjen v skladi\xc5\xa1\xc4\x8du. Rekonstruirani odsek je prikazan v Centru \xc5\xa1otnih barij v bli\xc5\xbeini Glastonburyja. Zanj je skrbela posebna slu\xc5\xbeba (Somerset Historic Environment Service), ki pa je bila oktobra 2009 zaprta zaradi prora\xc4\x8dunskih rezov sveta somersetskega okro\xc5\xbeja (County Council Somerset). Glavni eksponati so ostali, vendar je v prihodnosti dostop javnosti negotov. Drugi vzorci poti so v Somersetskem muzeju._NEWLINE_Odseki poti so bili dolo\xc4\x8deni kot za\xc5\xa1\xc4\x8diten spomenik, kar pomeni, da je to "dr\xc5\xbeavno pomembna" zgodovinska struktura in arheolo\xc5\xa1ko najdi\xc5\xa1\xc4\x8de, za\xc5\xa1\xc4\x8diteno pred nepoobla\xc5\xa1\xc4\x8denimi spremembami.  vklju\xc4\x8deni na seznam zgodovinske dedi\xc5\xa1\xc4\x8dine Anglije.'